Rundskriv um fráboðanarskyldu viðvíkjandi nevndum og ráðum Rundskriv nr. 5 frá 6. desember 2006 um fráboðanarskyldu viðvíkjandi nevndum og ráðum Vísandi til stýrisskipanarlógina § 33 stk. 2 um samskipanarstarv løgmans, verður øllum stjórnarráðum áløgd fráboðanarskylda fyri Løgmansskrivstovuni viðvíkjandi nevndum og ráðum. § 1. Fráboðanarskyldan fevnir um tær av hesum nevndum, sum Landsstýrið tilnevnir ein ella fleiri limir í ella hevur eftirlit við. Kærunevndir Óheftar nevndir, sum hava lógarheimild til at taka sjálvstøðug stig, eitt nú eftirlit Umsóknarnevndir Ráð, sum ikki taka fyrisitingarligar avgerðir, men sum geva øðrum myndugleika, ofta landsstýrismanni, ráð um, hvussu ein skal bera seg at í serstøkum sum almennum málum Nevndir, sum fyrisita sjálvstøðuga, løgfrøðiliga eind, stovnsetta av tí almenna, privatum ella báðum í felag, eitt nú partafeløg Millumtjóðanevndir o. a. § 2. Tá ið nevnd verður sett, skal fráboðan við hesum innihaldi verða send Løgmansskrivstovuni: Navn á nevnd Endamál við nevnd Slag av nevnd sambært § 1 í hesum rundskrivi Lógar-, viðtøku-ella virkisgrundarlag Tíðarfreist–t. e., nær nevnd skal hava avgreitt setning sín Nøvn á nevndarlimum Samsýningarupphæddir til nevndarlimir, og hvør ið rindar tær Stk. 2. Hvat viðvíkir nevndum, ið settar eru fyri gildiskomu rundskrivsins, skal Løgmansskrivstovan eisini hava fráboðan um hesi viðurskifti: Nær nevndin er sett fyrstu ferð Um nevndin er virkin § 3. Henda broytingar í viðurskiftum, sum nevnd eru í § 2, verða eisini tær at fráboða Løgmansskrivstovuni. § 4. Við orðið“ nevnd” í hesum rundskrivi er eisini at skilja orðið“ ráð.” § 5. Hetta rundskriv fær gildi 1. januar 2007.